เรื่องร้องเรียน: สวัสดีครับ ขออนุญาตแจ้งเรื่องการนำขยะมาทิ้ง ที่จุดทิ้งขยะข้างอาคารในซอยดวงตะวัน (ช่วงต้นซอย) เขตสัมพันธวงศ์ ในช่วงเทศกาลกินเจ  ทุกปีทางร้านอาหารบริเวณหน้าปากซอย และใกล้เคียง จะนำถุงเศษอาหาร ขยะมูลฝอยต่าง ๆ มาทิ้ง รวมกันเป็นปริมาณมาก   ทำให้ส่งกลิ่นเหม็น มีน้ำขยะไหลนองพื้น ผู้อาศัยในอาคาร ไม่มีที่ทิ้งขยะเพราะถังขยะเต็มทุกถัง ทั้งที่เป็นผู้จ่ายค่าขยะมูลฝอยรายปีให้กับทางสำนักงานเขตสัมพันธวงศ์    ปัญหานี้เกิดขึ้นทุกปี จริง ๆ ต้องบอกว่าทุกวัน เช้ามาถังขยะก็จะเต็มไปด้วยขยะจากในตลาดและร้านค้าบริเวณใกล้เคียง แต่ปริมาณจะเยอะมากในช่วงเทศกาลกินเจ ที่ถังขยะจะเต็มทั้งเช้าเย็น  อยากให้ทางสำนักงานเขตสัมพันธวงศ์ ช่วยประชาสัมพันธ์ และหาจุดทิ้งขยะที่เหมาะสม เช่น หาจุดทิ้งขยะของในตลาด หรือให้ร้านค้าวางขยะไว้หน้าร้านของตัวเอง ทั้งในช่วงเทศกาลกินเจ และในทุกวัน เพราะปัญหานี้ สร้างความเดือดร้อนมาหลายสิบปีแล้ว แต่ไม่เคยได้รับการแก้ปัญหาอย่างจริงจังสักครั้งเดียว  ขอรบกวนด้วยครับ   ขอบพระคุณมากครับผม
การดำเนินการของเจ้าหน้าที่: ฝ่ายรักษาความสะอาดและสวนสาธารณะ จัดเจ้าหน้าที่ฯเพิ่มรอบการจัดเก็บมูลฝอยอีก 1 รอบ(จัดเก็บทุกวัน) ในรอบเช้า เวลา 09.00 น. เพื่อไม่ให้มีขยะล้นถังในช่วงเทศกาลกินเจหรือในช่วงที่ไม่ใช่เทศกาล(ช่วงในวันปกติ) พร้องทั้งได้กำชับเจ้าหน้าที่ให้คอยดูแลความสะอาดบริเวณจุดทิ้งขยะเป็นประจำทุกวัน
ความเห็นของผู้แจ้ง: ขอบคุณเจ้าหน้าที่มากครับ เหนื่อยหน่อยนะครับช่วงนี้ เป็นกำลังใจให้ครับผม   ปล. เมื่อเช้าได้ยินว่าเจอปฏิกูลถุงใหญ่หลายถุง เห็นใจเจ้าหน้าที่มากครับ
พื้นที่: แขวงตลาดน้อย เขตสัมพันธวงศ์ กรุงเทพมหานคร